Din il-pandemija, kif affettwat lill-170,000 żagħżugħ u żagħżugħa involuti f'Erasmus+ jew fil-Korp Ewropew ta' Solidarjetà? Kif tista' tgħin l-UE? L-edukazzjoni ntlaqtet bil-kbir mill-kriżi tal-Covid‐19. L-għeluq tal-universitajiet u r-restrizzjonijiet fuq l-ivvjaġġar ifissru li l-parteċipanti fil-programmi ta' mobilità transfruntiera, bħal pereżempju l- għall-iskambju tal-istudenti u l- Korp Ewropew ta' Solidarjetà , qed iħabbtu wiċċhom ma' sfidi. Bħalissa 165,000 żagħżugħ u żagħżugħa madwar l-Ewropa jinsabu fuq skambju tal-Erasmus u 5,000 oħra huma involuti fi proġetti ta' volontarjat. IL-FATTI: Studenti tal-Erasmus matul il-Covid 19* 25 % tal-iskambji tal-istudenti kienu kkanċellati minħabba l-Covid 19 37.5 % tal-istudenti esperjenzaw mill-inqas problema waħda kbira relatata mal-iskambju tagħhom (pereżempju: ma setgħux jirritornaw id-dar, problemi ta' akkomodazzjoni nofs l-istudenti li l-programm tagħhom kompla qalbu għall-klassijiet online 34% qalbu għal offerti parzjalment online jew kellhom il-klassijiet tagħhom parzjalment posposti. (*Source: Erasmus Student Network) Kif qed tgħin l-UE Biex tnaqqas l-impatt negattiv fuq iż-żgħażagħ li qed jivvolontarjaw jew li jieħdu sehem f'Erasmus+, il-Kummissjoni Ewropea qalet li se tagħmel il-programmi flessibbli kemm jista' jkun possibbli legalment. Hija rrakkomandat lill-aġenziji nazzjonali li huma responsabbli għall-ġestjoni tal-iskambji ta' studju sabiex jinvokaw "force majeure", li jippermettilhom jivvalutaw il-possibbiltà li japprovaw spejjeż addizzjonali sa ammont massimu ta' għotja, u jipposponu l-attivitajiet ippjanati għal 12-il xahar. Kumitat għall-Kultura u l-Edukazzjoni tal-Parlament talab lill-Kummissjoni biex tagħmel dak kollu li hu possibbli biex tipprovdi appoġġ, informazzjoni ċara u serħan il-moħħ għall-parteċipanti. ittra lill-Kummissarju għaż-Żgħażagħ u l-Edukazzjoni, Mariya Gabriel, fil-15 ta' April , il-Membri Parlamentari talbu lill-Kummissjoni tiżgura li: tiġi applikata flessibbiltà massima , b'mod partikolari biex tgħin lil dawk li kellhom jirritornaw lura f'pajjiżhom għal raġunijiet ta' sikurezza l-ispejjeż eċċezzjonali kollha marbuta mal-Covid‐19 jiġi rimborżati l-istudenti fuq skambju u l-parteċipanti tal-programm tal-Korp ta' Solidarjetà jżommu l-istatus tagħhom l-istudenti fuq skambju ma jitilfux is-sena akkademika u jkunu jistgħu jiksbu l-krediti tal-ECTS permezz ta' arranġamenti ta' studju mill-bogħod. IL-FATTI: Dwar Erasmus Dan beda bħala programm ta' skambju tal-istudenti fl-1987, iżda mill-2014 'l hawn qed joffri wkoll opportunitajiet għall-għalliema, għat-trainees u għall-voluntiera ta' kull età. Attwalment ikopri 33 pajjiż (is-27 pajjiż tal-UE kollha kif ukoll ir-Renju Unit, it-Turkija, il-Maċedonja tat-Tramuntana, in-Norveġja, l-Iżlanda u l-Liechtenstein) u huwa miftuħ għall-pajjiżi sħab madwar id-dinja. Aktar minn 9 miljun persuna ħadu sehem fil-programm Erasmus+ matul dawn l-aħħar 30 sena u kważi 800 000 persuna bbenefikaw mill-programm fl-2017 biss. Il-Membri tal-PE talbu wkoll lill-Kummissjoni biex iżżomm lill-kumitat aġġornat dwar l-għadd ta' parteċipanti li bħalissa qegħdin fuq skambju, is-sitwazzjoni tagħhom u l-miżuri meħuda biex ikunu appoġġjati. Fl-4 ta' Mejju, il-kumitat reġa' ddiskuta l-kwistjoni mal-Kummissarji Breton u Gabriel. 10 affarijiet li qed tagħmel l-UE fil-ġlieda kontra l-Covid-19 u biex tnaqqas l-impatt tagħha IL-FATTI: Il-Korp Ewropew ta' Solidarjetà Maħluq fl-2018 biex jissostitwixxi lis-Servizz Volontarju Ewropew Għandu l-għan li jagħti liż-żgħażagħ l-opportunità li jivvolontarjaw jew jaħdmu fuq proġetti f'pajjiżhom jew barra minn pajjiżhom Għandu l-għan li jgħin lil komunitajiet u persuni vulnerabbli madwar l-Ewropa billi jlaqqa' flimkien żgħażagħ li jixtiequ jibnu soċjetà aktar inklużiva Aktar informazzjoni Rapport dwar l-iskambji ta' studenti fi żminijiet ta' kriżi min-Netwerk tal-Istudenti tal-Erasmus (ESN) MISTOQSIJIET FREKWENTI: Coronavirus – mistoqsijiet imqajma mill-parteċipanti ta' Erasmus+ u tal-Korp Ewropew ta' Solidarjetà Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF